Man verdrink wat meisie wou ontvoer | Nuus24
Man verdrink wat meisie wou ontvoer 2012-07-05 12:19
Johannesburg – 'n Man wat probeer het om 'n tienermeisie te ontvoer, het verdrink nadat hy in 'n rivier in die dorp Zingqayi, Butterworth geval het, het die Oos-Kaapse polisie Donderdag gesê.Die man, wat in sy twintigs was, het probeer om die 18-jarige meisie te gryp terwyl sy by die rivier was om water te gaan haal, het kapt. Jackson Manatha gesê. Inwoners het gehoor hoe die meisie om hulp skree en het ondersoek gaan instel."Die verdagte het probeer om weg te hardloop maar hy het in die rivier geval en verdrink."'n Geregtelike doodsondersoek sal gedoen word. – Volg Nuus24 op Twitter.